Document ID: 32013D0511

SKLEP POLITIČNEGA IN VARNOSTNEGA ODBORA EUPOL RD CONGO/1/2013
z dne 8. oktobra 2013
o podaljšanju mandata vodje policijske misije Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo)
(2013/511/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 38 Pogodbe,
ob upoštevanju Sklepa Sveta 2010/576/SZVP z dne 23. septembra 2010 o policijski misiji Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo) (1) in zlasti člena 10(1) Sklepa,
ob upoštevanju naslednjega:
(1)
V skladu s členom 10(1) Sklepa 2010/576/SZVP je Politični in varnostni odbor (PVO) pooblaščen, da v skladu s tretjim odstavkom člena 38 Pogodbe sprejema ustrezne odločitve v zvezi s političnim nadzorom in strateškim vodenjem EUPOL RD Congo. To pooblastilo vključuje pristojnost, da na predlog visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik) imenuje vodjo misije.
(2)
PVO je 8. oktobra 2010 na predlog visokega predstavnika na podlagi Sklepa EUPOL RD Congo/1/2010 (2) imenoval glavnega načelnika Jeana-Paula RIKIRJA za vodjo misije EUPOL RD Congo z učinkom od 1. oktobra 2010.
(3)
PVO je 16. septembra 2011 na predlog visokega predstavnika na podlagi Sklepa EUPOL RD Congo/1/2011 (3) podaljšal mandat glavnega načelnika Jeana-Paula RIKIRJA kot vodje misije EUPOL RD Congo do 30. septembra 2012.
(4)
PVO je 25. septembra 2012 na predlog visokega predstavnika na podlagi Sklepa EUPOL RD Congo/1/2012 (4) podaljšal mandat glavnega načelnika Jeana-Paula RIKIRJA kot vodje misije EUPOL RD Congo do 30. septembra 2013.
(5)
Svet je 23. septembra 2013 sprejel Sklep 2013/467/SZVP (5) o podaljšanju EUPOL RD Congo do 30. septembra 2014.
(6)
Visoki predstavnik je 10. septembra 2013 predlagal podaljšanje mandata glavnega načelnika Jeana-Paula RIKIRJA kot vodje misije EUPOL RD Congo do 30. septembra 2014.
(7)
Ker je sedanji mandat glavnega načelnika Jeana-Paula RIKIRJA kot vodje misije EUPOL RD Congo potekel 30. septembra 2013, bi se ta sklep moral uporabljati od 1. oktobra 2013 -
SPREJEL NASLEDNJI SKLEP:
Člen 1
Mandat glavnega načelnika Jeana-Paula RIKIRJA kot vodje policijske misije Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo) se podaljša do 30. septembra 2014.
Člen 2
Ta sklep začne veljati na dan sprejetja.
Uporablja se od 1. oktobra 2013.
V Bruslju, 8. oktobra 2013

Labels: 18
15